**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2020. júniusi ülésére**

**Javaslat Városi Tanévnyitó Ünnepség megszervezésére**

A Városi Tanévnyitó Ünnepség évek óta Szombathely Városa szervezésében kerül lebonyolításra. Az ünnepség a város egyik iskolája tanévnyitójához kapcsolódóan, a szeptember 1-i tanévkezdést megelőző napon kerül megrendezésre. A Városi tanévnyitó ünnepség keretében kerülnek átadásra az 50, 60, 65, és 70 éve végzett pedagógusok részére az egyetemek által kiállított emlékdiplomák.

Az elmúlt 5 évben a Városi Tanévnyitó szervezése az alábbi iskolák közreműködésével történt: 2019-ben az Oladi Általános Iskola, 2018-ban a Szombathelyi Nyitra utcai Általános Iskola, 2017-ben a Szombathelyi Kanizsai Dorottya Gimnázium, 2016-ban a Vas Megyei Szakképzési Centrum Horváth Boldizsár Közgazdasági és Informatikai Szakközépiskolája, 2015-ben a Szombathelyi Nagy Lajos Gimnázium volt az ünnepség házigazdája.

2020. évben az előzetes egyeztetések alapján a Városi Tanévnyitó Ünnepség megtartására a Szombathelyi Neumann János Általános Iskolában, 2020. augusztus 31-én (hétfőn) 17,00 órakor kerülne sor. A szervezési feladatok és a műsor előkészítése érdekében szükséges a tanév vége előtt a kiválasztott iskolát felkérni a Városi Tanévnyitó Ünnepség megtartására.

A rendezvény lebonyolításához szükséges forrás az oktatási kiadások „Városi pedagógus nap, tanévnyitó ünnepség” során rendelkezésre áll. Szombathely Megyei Jogú Város Önkormányzata Közgyűlésének az Önkormányzat 2020. évi költségvetéséről szóló 4/2020. (III.5.) önkormányzati rendelete 11.§ (6) bekezdés e) pontja alapján a tételsor felhasználásáról a Kulturális, Oktatási és Civil Bizottság jogosult dönteni.

A Tanévnyitó Ünnepség tervezett kiadása kb. 600 e Ft az alábbiak szerint:

|  |  |
| --- | --- |
| Megnevezés | Összeg (e Ft) |
| Meghívók | 50 |
| Virágcsokrok emlékdiplomások részére | 15 |
| Narrátor | 50 |
| Fogadás | 350 |
| Reprezentációs adó | 135 |
| Összesen: | 600 |

Előzőek alapján kérem a Tisztelt Bizottságot értsen egyet azzal, hogy a 2020/2021. tanév ünnepélyes Városi Tanévnyitó Ünnepsége a Szombathelyi Neumann János Általános Iskolában, az Egészségügyi és Közszolgálati Osztály koordinálásában kerüljön megrendezésre, továbbá biztosítsa a rendezvény lebonyolításához szükséges 600 e Ft összeget.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjenek.

**Szombathely, 2020. június „ ”**

**/: Dr. László Győző :/**

**HATÁROZATI JAVASLAT**

**...../2020. (VI…..) KOCB. sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága egyetért azzal, hogy a 2020/2021. tanév ünnepélyes Városi Tanévnyitó Ünnepsége a Szombathelyi Neumann János Általános Iskolában, az Egészségügyi és Közszolgálati Osztály koordinálásában kerüljön megrendezésre. A Bizottság az önkormányzat 2020. évi költségvetéséről szóló 4/2020. (III.5.) önkormányzati rendelet 11.§ (6) bekezdés e) pontja alapján a rendezvény lebonyolításához az Oktatási Kiadások „Városi pedagógus nap, tanévnyitó ünnepség” sora terhére 600 e Ft összeget biztosít.

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője,

Stéger Gábor a Közgazdasági és Adó Osztály vezetője)

**Határidő:** azonnal